31. ΝΟΜΟΘΕΤ. ΔΙΑΤΑΓΜΑ υπ’ αριθ. 396 της 22/24 Απρ. 1974 (ΦΕΚ Α΄ 112) Περί του τρόπου επιβολής φόρου επί μεταβιβάσεως μετοχών ανωνύμων Εταιριών εις μισθωτούς αυτών αιτία θανάτου ή δωρεάς. Άρθρ.1.-Αι διατάξεις του παρόντος ισχύουν επί μεταβιβάσεως μετοχών Ανωνύμου Εταιρίας, αιτία θανάτου ή δωρεάς προς άπαντας τους μισθωτούς αυτής, ή τμήματος αυτής, ή ομάδας μισθωτών της, καθοριζομένας εκ του είδους της εργασίας, της επαγγελματικής εκπαιδεύσεως ή της διαρκείας της εργασιακής σχέσεως. Άρθρ.2.-1.Η κατά το παρόν Ν.Δ/μα μεταβίβασις των μετοχών υπόκειται εις φόρον κληρονομίας  ή δωρεάς, υπολογιζόμενον βάσει των συντελεστών της Κατηγορίας Α΄ του άρθρ.29 του Ν.Δ. 118/1973 «περί Κώδικος φορολογίας κληρονομιών, δωρεών, προικών και κερδών εκ λαχείων», εφ’ όσον αι  ούτω μεταβιβαζόμεναι μετοχαί κατατεθούν δια  την οριζομένην κατωτέρω διάρκειαν του κατά  την επομένην παράγραφον χρόνου δεσμεύσεως,  επ’ ονόματι του μισθωτού, εις τινα των εν Ελλάδι Τραπεζών ή Ταχ. Ταμιευτηρίων ή το Ταμείον Παρακαταθηκών και Δανείων, εντός προθεσμίας τριών μηνών από της δημοσιεύσεως της διαθήκης  ή, προκειμένου περί δωρεάς εντός προθεσμίας  τριών    μηνών    από     της      χρονολογίας     του  (Αντί της σελ. 296,105) Σελ. 296,105(α) Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία 27.Ε.α.31 συμβολαιογραφικού εγγράφου ή εν ελλείψει τοιούτου, από της ημερομηνίας παραδόσεως αυτών εις τον δωρεοδόχον, αποδεικνυομένης προσηκόντως. 2.Η διάρκεια του χρόνου δεσμεύσεως ορίζεται πενταετής, αρχομένη από της 1ης Ιανουαρίου του επομένου της δημοσιεύσεως της διαθήκης έτους, ή, προκειμένου περί δωρεάς, από της καταθέσεως αυτών κατά την διάταξιν της προηγουμένης παραγράφου. Άρθρ.3.-1.Το παρ’ ω η κατάθεσις πιστωτικόν ίδρυμα οφείλει να αναγγέλη προς τον αρμόδιον δια την επιβολήν φόρου κληρονομίας ή δωρεάς οικονομικόν έφορον, πάσαν παρά του μισθωτού γενομένην ανάληψιν των μετοχών διαρκούντος του χρόνου δεσμεύσεως, εντός προθεσμίας μηνός, άλλως επιβάλλεται κατ’ αυτού δια πράξεως του αρμοδίου Οικονομικού εφόρου το κατά το άρθρ. 117 του Ν.Δ. 118/73 πρόστιμον. 2.Ο μισθωτός οφείλει να αναγγέλη προς τον αρμόδιον δια την επιβολήν φόρου κληρονομίας ή δωρεάς οικονομικόν έφορον πάσαν γενομένην παρ’ αυτού μεταβίβασιν των κατά το παρόν Ν.Δ/μα μετοχών, διαρκούντος του χρόνου δεσμεύσεως, εντός μηνός από της μεταβιβάσεως, άλλως επιβάλλονται κατ’ αυτού αι εν άρθρ. 117 του Ν.Δ. 118/73 κυρώσεις, επιφυλασσομένης της ισχύος της διατάξεως του επομένου άρθρου. Άρθρ.4.-1.Εν περιπτώσει μεταβιβάσεως παρά του μισθωτού των κατά το παρόν Ν.Δ/μα μετοχών αυτού, προ της παρόδου του χρόνου δεσμεύσεως, επιβάλλεται κατ’ αυτού ο επί της αξίας αυτών αναλογών φόρος κληρονομιών ή δωρεάς, υπολογιζόμενος βάσει των συντελεστών της κατηγορίας ΣΤ΄ του άρθρ. 29 του Ν.Δ. 118/73, αφαιρουμένου πάντως του ποσού του τυχόν κατά τας διατάξεις του άρθρ. 2 παρ. 1 του παρόντος καταβληθέντος φόρου, εκτός εάν ο επί της αξίας των μετοχών φόρος υπολογίζεται, κατά τας κειμένας διατάξεις, βάσει των συντελεστών ετέρας κατηγορίας, λόγω συγγενείας του μισθωτού προς τον δικαιοπάροχον αυτού. Εν τοιαύτη περιπτώσει επιβάλλεται συμπληρωματικός φόρος, υπολογιζόμενος βάσει της κατηγορίας ταύτης. 2.Η διάταξις της προηγουμένης παραγράφου δεν εφαρμόζεται εις περίπτωσιν θανάτου του μισθωτού ή περιελεύσεως αυτού εις κατάστασιν πλήρους ανικανότητος προς βιοποριστικήν απασχόλησιν, λόγω αναπηρίας, ή θανάτου του συζύγου αυτού ή συστάσεως προικός, δι’ ην ο μισθωτός υπέχει νόμιμον υποχρέωσιν. Σελ. 296,106(α) 3.Δια την επιβολήν του κατά την παρ. 1 του παρόντος άρθρου φόρου, εξομοιούται προς μεταβίβασιν και η παρά του μισθωτού ανάληψις των μετοχών, προ της παρόδου του χρόνου δεσμεύσεως, εκτός εάν ο μισθωτός προβή εις εκ νέου κατάθεσιν αυτών παρά πιστωτικώ ιδρύματι εκ των εις το άρθρ. 2 παρ. 1 του παρόντος αναφερομένων, δια το υπόλοιπον του χρόνου δεσμεύσεως χρονικόν διάστημα, εντός προθεσμίας τριών μηνών από της αναλήψεως. Η διάταξις της παρ. 2 του παρόντος άρθρου εφαρμόζεται και εν προκειμένω. Άρθρ.5.-Δι’ αποφάσεων των Υπουργών Συντονισμού και Προγραμματισμού, Οικονομικών και Απασχολήσεως δημοσιευομένων δια της Εφημερίδος της Κυβερνήσεως, δύναται να ορίζεται έτερος τρόπος δεσμεύσεως των κατά το παρόν Ν.Δ/μα μεταβιβαζομένων αιτία θανάτου ή δωρεάς μετοχών προς εφαρμογήν των διατάξεων του άρθρ.2, παρ. 1 του παρόντος, επιβαλλόμενος αντί της καταθέσεως ή προσθέτως προς ταύτην, μη αποκλειομένης και της υποχρεωτικής ονομαστικοποιήσεως των μετοχών επ’ ονόματι του μισθωτού ως και η αύξησις ή μείωσις της προθεσμίας δεσμεύσεως, η διαδικασία καταθέσεως των μετοχών κατά το άρθρ. 2 παρ. 1 του παρόντος ως και πάσαν άλλη αναγκαία λεπτομέρεια δια την εφαρμογήν του παρόντος Ν.Δ/τος. Άρθρ.6.-Υπό των διατάξεων του παρόντος Ν.Δ/τος διέπονται και αι μεταβιβάσεις μετοχών αιτία θανάτου, κατά τους όρους του άρθρ.1, γενόμεναι από 1ης Ιουλ. 1973, της τριμήνου προθεσμίας του άρθρ. 2 παρ. 1 αρχομένης εις τας περιπτώσεις ταύτας, από της ενάρξεως ισχύος του παρόντος Ν.Δ/τος. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 27.Ε.α.31 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία 